《黄氏中表邀余兄弟展其先茔》
明代·皇甫汸

岁久川原改，春深雨露思。乱杉迷故道，荒草没残碑。

往化成千古，荣名自一时。宁知渭阳水，流恨大夫池。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。